NWR คว้างาน “กรมโยธาฯ-กรมเจ้าท่า” รวมมูลค่าเฉียด 260 ลบ.
NWR คว้างาน "กรมโยธาฯ-กรมเจ้าท่า" รวมมูลค่าเฉียด 260 ลบ.
NWR คว้างาน "กรมโยธาฯ-กรมเจ้าท่า" รวมมูลค่าเฉียด 260 ลบ.
3 ก.ค. 2562

บริษัท เนาวรัตน์พัฒนาการ จำกัด (มหาชน) หรือ NWR แจ้งการลงนามในสัญญาก่อสร้างใหม่ 2 โครงการ มูลค่ารวม 259.28 ล้านบาท ได้แก่ การลงนามในสัญญาก่อสร้างเมื่อ 30 เม.ย.62  ในโครงการก่อสร้างระบบป้องกันน้ำท่วมพื้นที่ชุมชนโผงเผง ระยะที่ 3 อำเภอป่าโมก จังหวัดอ่างทอง ของกรมโยธาธิการและผังเมือง มูลค่าโครงการ 219,287,900 บาท (รวมภาษีมูลค่าเพิ่ม) ระยะเวลาก่อสร้าง ตั้งแต่ 15 พ.ค. 62- 10 ก.ย.64
อีกทั้งได้ทำการลงนามในสัญญาก่อสร้างเมื่อวันที่ 25 ก.พ.62 ในโครงการปรับปรุงและพัฒนาท่าเรือโดยสารเพื่อยกระดับการให้บริการโดยสาธารณะทางน้ำในแม่น้ำเจ้าพระยา (กรุงเทพมหานครและนนทบุรี) ของกรมเจ้าท่า มูลค่าโครงการ 39,990,000 บาท (รวมภาษีมูลค่าเพิ่ม) ระยะเวลาก่อสร้างตั้งแต่ 26 ก.พ. 62- 20 ก.พ. 63
 